Tristrama petrelo

La Tristrama petrelo (Oceanodroma tristrami) estas specio de marbirdo de la familio de ŝtormopetreloj nome Hidrobatedoj. La komuna kaj la scienca nomoj derivas el la nomo de la angla pastro Henry Baker Tristram; la specio povas ankaŭ esti konata kiel Fulga ŝtormopetrelo.

La Tristrama petrelo havas distribuon tra norda Pacifika Oceano, ĉefe en tropikaj maroj.

La Tristrama petrelo havas longajn angulecajn flugilojn kaj estas 24 cm longa. La plumaro estas tute malhela kun iome pala pugo kaj palgriza strio en supraflugilo. La specio estas kolonia, kaj nestumas sur la Nordokcidentaj havajaj insuloj, kaj sur kelkaj malgrandaj insuloj sude de Japanio, inklude la Ogasavaroj kaj Izu. Al la kolonioj oni iras nur nokte, kaj la specio reproduktiĝas vintre. Ĉemare la specio estas pelaga, kaj manĝas kalmarojn kaj fiŝojn.

La Tristrama petrelo estas konsiderata preskaŭ minacata. Ĉiuj ties reproduktaj kolonioj en Havajo estas protektitaj areoj, sed la specio suferis malpliiĝojn pasinte pro enmetitaj ratoj en Toriŝima.

 Literaturo 

 BirdLife International 2004.  Oceanodroma tristrami.   2006 IUCN Ruĝa Listo de Minacataj Specioj. Elŝutita la 24an de Julio 2007.
 Brooke, M. (2004). Albatrosses And Petrels Across The World Oxford University Press, Oxford, UK ISBN 0-19-850125-0

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Havajo
Kategorio:Birdoj de Oceanio